କଟକ,ଡିସେମ୍ବର ୨୭(ଲୋକାଲ ୱାୟାର): ଆଉ ଦିନ କେଇଟା ପରେ ବିଦାୟ ନେବ ୨୦୧୯। ଏହି ବର୍ଷ ଓଡିଶା ହାଇକୋର୍ଟ ଦେଇଥିବା ୧୦ଟି ଗୁରୁତ୍ବପୂର୍ଣ୍ଣ ଆଦେଶ।
'ଗୋଟିଏ ବାର, ଗୋଟିଏ ଭୋଟ' ପାଇଁ ହାଇକୋର୍ଟ ନିର୍ଦ୍ଦେଶ ଦେଇଥିଲେ।
ଓଡିଶା ରାଜ୍ୟ ବାର କାଉନସିଲ ଦ୍ବାରା ପଞ୍ଜିକୃତ ଆଇନଜୀବୀମାନେ ବିଭିନ୍ନ ବାରର ସଦସ୍ୟ ହୋଇଥିଲେ ମଧ୍ୟ ଚଳିତ ବର୍ଷରୁ ସେମାନେ କେବଳ ଗୋଟିଏ ବାର ଆସୋସିଏସନର ସଦସ୍ୟ ହେବା ସହ କେବଳ ସେହି ଗୋଟିଏ ବାରର ନିର୍ବାଚନରେ ଅଂଶ ଗ୍ରହଣ କରିପାରିବେ ବୋଲି ହାଇକୋର୍ଟ ନିର୍ଦ୍ଦେଶ ଦେଇଥିଲେ।
ବହୁ ଚର୍ଚ୍ଚିତ କୁନ୍ଦୁଲି ବଳାତ୍କାର ଓ ଆତ୍ମହତ୍ୟା ଘଟଣାର କ୍ରାଇମବ୍ରାଞ୍ଚ ତଦନ୍ତରେ ଅସନ୍ତୋଷ ବ୍ୟକ୍ତ କରି ଓଡିଶା ହାଇକୋର୍ଟ ଏକ ସ୍ୱତନ୍ତ୍ର ତଦନ୍ତକାରୀ ଟିମ୍(ଏସଆଇଟି) ଗଠନ ଲାଗି ନିର୍ଦ୍ଦେଶ ଦେଇଥିଲେ।
ତିନୋଟି ରେଞ୍ଜର ଡିଆଇଜିଙ୍କୁ ଏଥିରେ ସଦସ୍ୟ ଭାବେ ନିଆଯାଇଥିବା ବେଳେ ଏହି ଟିମ ପୂର୍ଣ୍ଣାଙ୍ଗ ରିପୋର୍ଟ ଦାଖଲ କରିବାକୁ ନିର୍ଦ୍ଦେଶ ଦିଆଯାଇଛି।
ରାୟଗଡା ଜିଲ୍ଲା ଗୁଣୁପୁର ଅଞ୍ଚଳର ୯ ଜଣଙ୍କୁ ନିମ୍ନ ଅଦାଲତ ଦେଇଥିବା ଫାଶୀଦଣ୍ଡାଦେଶକୁ ଓଡିଶା ହାଇକୋର୍ଟ ରଦ୍ଦ କରିଥିଲେ।
ଫାଶୀ ଦଣ୍ଡାଦେଶ ପାଇଥିବା ଏହି ୯ଜଣଙ୍କ ବିରୋଧରେ ଆଇପିସିର ୩୬୪ ଏବଂ ୩୬୫ ଧାରାରେ ଚାର୍ଜଫ୍ରେମ ହୋଇନଥିଲାବେଳେ ସେହି ଧାରାରେ ଏହି ଦଣ୍ଡାଦେଶ ହୋଇଥିବାରୁ ନିମ୍ନ ଅଦାଲତ ଆସନ୍ତା ୬ମାସ ମଧ୍ୟରେ ପୁଣି ଥରେ ଶୁଣାଣି କରି ରାୟ ପ୍ରକାଶ କରିବାକୁ ହାଇକୋର୍ଟ ତାଙ୍କ ଆଦେଶରେ ସ୍ପଷ୍ଟ କରିଥିଲେ।
ଅଦାଲତଙ୍କ ନିର୍ଦ୍ଦେଶ ସତ୍ତ୍ବେ ଏକ ମଦଦୋକାନର ଲାଇସେନ୍ସ ବାତିଲ କରାଯିବା ଯୋଗୁ ଓଡିଶା ହାଇକୋର୍ଟ ଝାରସୁଗୁଡା ଜିଲ୍ଲାପାଳଙ୍କୁ ନିଲମ୍ବନ ପାଇଁ ରାଜ୍ୟ ସରକାରଙ୍କୁ ନିର୍ଦ୍ଦେଶ ଦେଇଥିଲେ।
ଏଥିସହ ଏହି ଘଟଣାର ଏକ ପ୍ରଶାସନିକ ତଦନ୍ତ ଲାଗି ହାଇକୋର୍ଟ ରାଜସ୍ୱ ବିଭାଗ ପ୍ରମୁଖ ଶାସନ ସଚିବଙ୍କୁ ଆଦେଶ ଦେଇଥିଲେ।
ତେବେ ଜିଲ୍ଲାପାଳ ନିଃସର୍ତ୍ତ କ୍ଷମାପ୍ରାର୍ଥନା କରିବା ପରେ ତାଙ୍କୁ ଆଉ ଏକ ଜିଲ୍ଲାକୁ ବଦଳି କରାଯାଇଥିଲା।
ରାତି ୧୦ଟା ପରେ ଯାତ୍ରା ପରିବେଷଣ ଉପରେ କଟକଣା ଜାରି କରିଥÒଲେ ଓଡିଶା ହାଇକୋର୍ଟ।
ଯଦି କୌଣସି ଅପେରା ଦଳ ରାତ୍ରୀ ୧୦ଟା ପରେ ଯାତ୍ରା ପରିବେଷଣ କରନ୍ତି ତା ହେଲେ ଯାତ୍ରା କମିଟି ଏବଂ ସ୍ଥାନୀୟ ପ୍ରଶାସନ ବିରୋଧରେ ଫୌଜଦାରୀ ମାମଲା ରୁଜୁ ହେବ ବୋଲି ହାଇକୋର୍ଟ କଡା ନିର୍ଦ୍ଦେଶ ଦେଇଥିଲେ।
ପୁରୀସ୍ଥିତ ନେତାଜୀ ମେମୋରିଆଲ ମ୍ୟୁଜିୟମ ଖୋଲିବା ଉପରେ ଜାରି ସ୍ଥିତାବସ୍ଥାକୁ ହଟାଇ ଦେଇଥିଲେ ହାଇକୋର୍ଟର ଏକ ଖଣ୍ଡପୀଠ।
ଫଳରେ ଏ ନେଇ ଦୀର୍ଘ ଦିନରୁ ଲାଗି ରହିଥିବା ବିବାଦର ଅନ୍ତ ଘଟିଥିଲା। ନେତାଜୀ ସୁଭାଷଙ୍କ ଅଣନାତି ସୁପ୍ରିୟ ବୋଷଙ୍କ ପକ୍ଷରୁ ଆଗତ ଏହି ମାମଲାର ବିଚାର କରି ହାଇକୋର୍ଟ ଉପରୋକ୍ତ ଆଦେଶ ଦେଇଥିଲେ।
ଯେ କୌଣସି ଗାଡ଼ିର ଫିଟନେସ ଅବଧି ଶେଷ ହେବାର ପର ଦିନ ଏହାକୁ ନବୀକରଣ ନ କଲେ ଦୈନିକ ୫୦ ଟଙ୍କା ଜରିମାନା ଗଣିବାକୁ ପଡିବ ବୋଲି କେନ୍ଦ୍ର ସରକାରଙ୍କ ପକ୍ଷରୁ ଜାରି ବିଜ୍ଞପ୍ତିକୁ ଓଡିଶା ହାଇକୋର୍ଟ ରଦ୍ଦ କରି ଦେଇଥିଲେ।
ବିଭିନ୍ନ ଅଦାଲତରେ ସରକାରଙ୍କ ପକ୍ଷରୁ ମାମଲା ପରିଚାଳନା କରୁଥିବା ଆଇନଜୀବୀ(ଏପିପି)ଙ୍କ ଚରିତ୍ର ପଞ୍ଜିକା(ସିସିଆର) ଏଣିକି ଡାଇରେକ୍ଟର ଅଫ ପ୍ରସିକ୍ୟୁସନ ଲେଖିବେ ବୋଲି ଓଡିଶା ହାଇକୋର୍ଟ ଏକ ଗୁରୁତ୍ବପୂର୍ଣ୍ଣ ଆଦେଶ ଦେଇଥିଲେ। ପୂର୍ବରୁ ପୋଲିସ ଏସପି ଏହି ସିସିଆର ଲେଖୁଥିଲେ।
କେବଳ ସରକାରୀ ବିଦ୍ୟାଳୟ କିମ୍ବା ସରକାରୀ ଅନୁଦାନପ୍ରାପ୍ତ ବିଦ୍ୟାଳୟର ଶିକ୍ଷକଙ୍କୁ ରାଜ୍ୟ ପୁରସ୍କାର ପାଇଁ ଚୟନ କରାଯାଇ ପାରିବ ନାହିଁ।
ଏହି ପୁରସ୍କାର ପାଇଁ ସରକାରୀ, ସରକାରୀ ଅନୁଦାନପ୍ରାପ୍ତ ଏବଂ ସ୍ୱୀକୃତିପ୍ରାପ୍ତ ଶିକ୍ଷାନୁଷ୍ଠାନର ଶିକ୍ଷକମାନଙ୍କୁ ମଧ୍ୟ ବିଚାରକୁ ନେବାକୁ ହାଇକୋର୍ଟ ନିର୍ଦ୍ଦେଶ ଦେଇଥିଲେ।
ଏ ସଂକ୍ରାନ୍ତରେ ଜାରି କରିଥିବା ବିଜ୍ଞପ୍ତିକୁ ହାଇକୋର୍ଟ ରଦ୍ଦ କରି ଦେବା ସହ ଏହିଲାଗି ନୂତନ ଗାଇଡ ଲାଇନ ପ୍ରସ୍ତୁତ କରିବାକୁ ନିର୍ଦ୍ଦେଶ ଦେଇଥିଲେ।
କେନ୍ଦୁଝର ଜିଲ୍ଲା ଚମ୍ପୁଆ ବ୍ଲକ ଷଡଙ୍ଗୀ ଗ୍ରାମପଞ୍ଚାୟତର ସରପଞ୍ଚ ସରସ୍ବତୀ ନାୟକଙ୍କୁ ୨୧ ବର୍ଷ ହୋଇନଥିବା ଦର୍ଶାଇ ନିମ୍ନ ଅଦାଲତ ତାଙ୍କ ନିର୍ବାଚନକୁ ରଦ୍ଦ କରିଥିଲେ।
ଏହି ମାମଲାର ବିଚାର କରି ସରସ୍ବତୀଙ୍କୁ ୨୦ ବର୍ଷ ହୋଇଥିବାରୁ ଏହାକୁ ୨୧ ବର୍ଷ ଧରାଯିବ ବୋଲି ଦର୍ଶାଇ ତାଙ୍କୁ ସରପଞ୍ଚ ଭାବେ ପୁନଃ ଅବସ୍ଥାପିତ କରିବାକୁ ଜିଲ୍ଲା ପ୍ରଶାସନକୁ ଆଦେଶ ଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
